2018. gada Noteikumi Nr.

Rīgā (prot. Nr.      .§)

**Grozījumi Ministru kabineta 2002. gada 19. marta noteikumos Nr. 127**

**„Epizootiju uzliesmojuma likvidēšanas un draudu novēršanas kārtība”**

Izdoti saskaņā ar

Veterinārmedicīnas likuma

26. panta pirmo daļu un

27. panta trešo daļu

1. Izdarīt Ministru kabineta 2002. gada 19. marta noteikumos Nr. 127 „Epizootiju uzliesmojuma likvidēšanas un draudu novēršanas kārtība” (Latvijas Vēstnesis, 2002, 47. nr.; 2004, 27., 193. nr.; 2005, 130. nr.; 2007, 100., 201. nr.; 2009, 57., 142. nr.; 2010, 12. nr.; 2012, 156. nr., 2013, 158. nr.; 2017, 119. nr.) šādus grozījumus:

1.1. papildināt noteikumus ar 10.1 punktu šādā redakcijā:

 “10.1 Pārtikas un veterinārais dienests Eiropas Komisijas Augu, dzīvnieku, pārtikas aprites un dzīvnieku barības pastāvīgajā komitejā citām Eiropas Savienības dalībvalstīm un Eiropas Komisijai sniedz informāciju par situāciju valstī ar slimību un īstenotajiem kontroles pasākumiem.”;

 1.2. izteikt 11. punkta ievaddaļu šādā redakcijā:

 “11. Lai efektīvi apkarotu slimības, Pārtikas un veterinārais dienests izstrādā un apstiprina rīcības plānu darbībām slimības uzliesmojuma gadījumā (turpmāk – rīcības plāns). Rīcības plānu pēc vajadzības atjaunina, ņemot vērā situācijas attīstību. Rīcības plānā:”;

 1.3. izteikt 11.6. apakšpunktu šādā redakcijā:

 “11.6. iekļauj precīzas norādes neatliekamās vakcinācijas veikšanai un nosaka detalizētu vakcinācijas kārtību;”;

 1.4. papildināt noteikumus ar 11.8. apakšpunktu šādā redakcijā:

 “11.8. paredz darbības un informācijas nodošanas secību, ar kuras palīdzību slimības apkarošanas pasākumu laikā tiek nodrošināta piekļuve telpām, personālam, iekārtām un materiāliem, kas nepieciešami ātrai un efektīvai slimības uzliesmojuma apkarošanai.”;

 1.5. papildināt II nodaļu ar 11.1 punktu šādā redakcijā:

 “11.1 Pārtikas un veterinārais dienests rīcības plānu un visus tā atjauninājumus iesniedz apstiprināšanai Eiropas Komisijā.”;

 1.6. papildināt informatīvo atsauci uz Eiropas Savienības direktīvām ar 9. punktu šādā redakcijā:

 “9) Eiropas Parlamenta un Padomes 2018. gada 18. aprīļa Direktīvas (ES) 2018/597, ar kuru groza Padomes Direktīvu 92/66/EEK, ar ko ievieš Kopienas pasākumus Ņūkāslas slimības kontrolei.”

2. Noteikumi stājas spēkā 2019. gada 1. janvārī.

Ministru prezidents Māris Kučinskis

Zemkopības ministrs Jānis Dūklavs